(असल में हमें उसे ‘हमारा इतिहास’, ‘हमारा साहित्य’, ‘हमारा नाटक’ कहने में शर्म आती है क्योंकि उसमें ‘उनका’ कोई नामलेवा नहीं, जिनके कारण ‘हम’ है। ऐसा इसलिए भी कि आप बड़े ही नाटकीय तरीके से अपने इतिहास में अपनी सुविधानुसार इतिहास, मिथक और साहित्य के बीच के अन्तराल को अलगाकर या जोड़कर दुनिया के महानतम घालमेल करते रहे है। और जब हम कहते है कि यह सही नहीं है, तो आप कहते है कि आपमें इतिहास की समझ नहीं है। जब हम इतिहास को पढने की समझ अर्जित कर लेते है तो आप कहते है कि आपमें मिथकों को पढने की तमीज नहीं है। नतीजन हमने वह तमीज भी सीखी और इन सबके बीच आप और आपके हजारों मैकालेओं ने हमें इससे दूर रखने की बहुत-सी सफल और असफल कोशिशें भी की। पर हमने हार नहीं मानी। और न आपने हमें अपनी सुविधाओं के अनुरूप तथाकथित तमीज ‘सिखाना’ छोड़ा।)